钦定古今图书集成/明伦汇编/人事典/第031卷 > 《乐善录》 > 《初生》
## 钦定古今图书集成/明伦汇编/人事典/第031卷 > 《乐善录》 > 《初生》

人于胞胎中，三元育养，九炁结形，然后得成为人。若
非三元所育，九炁所导，及九天司马，不下命章，皆莫
能生。始一月受郁单无量天一黄演之炁，二月受上
上禅善无量寿天洞冥紫户之炁，三月受梵监须延
天长灵明仙之炁，四月受寂然兜术天砀户冥演由
之炁，五月受波罗蜜不骄乐天五仙中灵之炁，六月“受洞元化应声天高真冲融之炁，七月受灵化梵辅
天高仙洞笈之气，八月受高虚清明天真灵化凝之
气。故一月精血凝而为胞，二月形兆坯而为胎，三月
阳神为三魂，四月阴灵为七魄，五月五行分职，六月
六律定府，七”月七精开窍，八月八景具神，九月宫室
罗布，十月气足，声尚神具，九天称庆，“太乙执符，帝君
品命，主箓勒籍，司命定筭，五帝监生，圣母卫房，天神
地祇，三界备守，九天司马在庭”，皆所以主其生成者
也。因其不净，而成胞胎，神既入胎，四种始立。坚凝为
地种，软湿为水种，煖热为火种，气息为风种。使地、水、
火三种虽立，非风种关通其中，则儿形莫得长。故自
一七日至三十有八日，于胞胎中自然生三十一种
风，关通整合，使之筋脉肌骨机关孔窍，皆得流通于
其中间。第十七日又复一死，盖短座之风，吹令暴卒，
以坚强之普门之风，吹整其体，足其音声故也。如此
在胞胎中凡十个月，处母“生脏之下，熟脏之上，五系
自缚，如在革囊，如在罗网，起不净想、瑕秽想、牢狱想、
幽冥”想，起如是等想，昼夜恓惶，急欲起出。母食多食
少，太腻无腻，太热太冷，色欲过度，当风差久，游行驰
走，有所度越，凡此之类，儿皆不安，亦复受诸苦恼，及
生地苦亦如之。或以衣受，或以衾受，皆切楚痛。当此
欲生未生之际，使非何所垂超之风，吹令头下足上
以向生门，则母子往往两皆不保。